
REFERAT
         privind modificarea si aprobarea Statului de functii al Directiei Fiscale a Municipiului Timisoara. 
        Direcţia Fiscală a Municipiului Timişoara este un serviciu public cu personalitate juridică, având ca atribuţie principala, administrarea impozitelor şi taxelor locale, în temeiul prevederilor Legii nr. 571 / 2003 privind Codul fiscal şi ale O.G. nr. 92 / 2003 privind Codul de procedură fiscală, cât și evidenţa și colectarea altor taxe ori venituri de natură nefiscală care revin ȋn sarcina Consiliului Local prin acte normative speciale.
        Prin H.C.L.M.T. nr. 195 din 08.05.2015 au fost aprobate: Organigrama, Statul de funcţii si Regulamentul de Organizare si Functionare ale Direcţiei Fiscale a Municipiului Timișoara.

        Luând ȋn considerare prevederile art. 107 alin. (2) lit. b) din Legea nr. 188 / 1999, republicată, cu modificările și completările ulterioare, privind Statutul funcţionarilor publici, care dispun ca: „Autoritatile si institutiile publice au obligaţia de a ȋnștiinţa, ȋn termen de 10 zile lucratoare, Agenţia Naţională a Funcţionarilor Publici, ȋn oricare dintre următoarele situaţii: (...)
   b) transformarea unei funcţii publice vacante într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate.”;
         Având ȋn vedere faptul că ȋn cadrul Serviciului Colectare si Executare Silita Persoane Fizice s-a vacantat un post corespunzator funcţiei publice de execuţie: „Referent, clasa III, gradul profesional Asistent”, propunem aprobarea transformării acesteia ȋn funcţia publică de execuţie de Consilier, clasa I, gradul profesional Debutant.    
         Menţionam că transformarea postului se impune datorită volumului, diversitatii și complexităţii lucrărilor desfașurate in cadrul serviciului, iar scopul transformarii unui post cu cerinta de studii medii intr-un post cu cerinta de studii superioare este acela de a eficientiza activitatea Serviciului Colectare si Executare Silita Persoane Fizice.  
         Având în vedere cele prezentate mai sus, în baza art. 107 alin. (2) lit. b) din Legea nr. 188 / 1999 (r2) şi art. 36 alin. (2) lit. a) si alin. (3) lit. b) din Legea nr. 215 / 2001, a administraţiei publice locale, republicată, cu modificările ulterioare; 
PROPUNEM:

        Modificarea și aprobarea Statului de Funcţii - conform Anexei I, care face parte integrantă din prezentul referat.
   DIRECTOR EXECUTIV,                                            COMPARTIMENT RESURSE UMANE,
     Ec. BODO ADRIAN                                                               Ec. PAUN FLOARE

                                                             AVIZAT JURIDIC
                                                      Cj. NITESCU CARMINA 
PAGE  
1

                                                                                                             Cod FO 53 – 01 ver. 2


